OpenLLM-France/wikimedia huggingface dataset:
# Acortinador

Un acortinador és un tipus de llança d'extinció d'incendis, que forma una cortina d'aigua per a la protecció contra incendis de dipòsits o instal·lacions sensibles a la calor radiant o a la projecció d'espurnes. També s'utilitza per a l'autoprotecció dels bombers en els incendis forestals, en cas d'atrapament.
El seu funcionament es basa en el pas de l'aigua per l'interior del ràcord i del cos, xocant contra l'escut frontal que té forma cicloïdal, i per la ranura superior que hi ha a la unió del cos i l'escut, surt l'aigua formant un ventall protector.
El volum de descàrrega i formació del ventall van en funció del cabal i la pressió de l'aigua. Hi ha acortinadors de diàmetres 25, 45 i 70 mm, de baixa o alta pressió.

## Referències

* 1 2 «Acortinador Ø25, Ø45 y Ø70» (en castellà). Urala.
* ↑ «Maniobra d'autoprotecció amb autobomba» (en castellà). Servicio Operativo de Extinción de Incendios Forestales de Castilla-La Mancha, 19-05-2017.
* 1 2 «Llança autoprotecció vft 25"» (en castellà). Vallfirest.
# Aeonium urbicum

Aeonium urbicum és una espècie de planta fanerògama subtropical amb fulles suculentes que pertany al gènere Aeonium de la família de les crassulàcies.

## Distribució geogràfica

A. urbicum és un endemisme de Tenerife a les Illes Canàries.

## Distribució

Pertany al grup d'espècies arbustives que tenen tiges sense ramificar amb una roseta que té fins a 50 cm de diàmetre. Es diferencia d'espècies similars, com Aeonium appendiculatum Bañares per les seves inflorescències piramidals de grans dimensions que assoleixen els 90 cm d'alçada, que són glabres i amb flors rosades o blanc-verdoses, els estils apicals són divergents. Les tiges són escamoses. En general, la planta es mor després de florir.

## Taxonomia

Aeonium urbicum va ser descrita per (C.Sm.) Webb i Berthel. i publicat a Histoire Naturelle des Îles Canaries 2(1): 194. 1841.

### Etimologia

aeonium: nom genèric del llatí aeonium, aplicat per Dioscòrides Pedaci a una planta crassa, probablement derivat del grec aionion, que significa 'sempre viva'.
urbicum: epítet que prové del llatí i significa 'urbà', fent referència al fet que és freqüent trobar aquesta planta créixer en parets o teulades d'habitatges.

### Sinonímia

* Aeonium pseudourbicum Bañares
* Sempervivum urbicum Chr.Sm. ex-Buch

## Referències

* 1 2 Sinònims a Desert Tropicals Arxivat 2015-04-28 a Wayback Machine.
* ↑ Dades a Flora de Canarias
* ↑ «Aeonium urbicum». Tropicos.org. Missouri Botanical Garden. [Consulta: 15 maig 2013].
* ↑ Aeonium urbicum a Flora de Canarias
# Aeroport Internacional de Sfax

L'Aeroport Internacional de Sfax o Aeroport Internacional de Safx-Thyna és un aeroport internacional de Tunísia a la governació de Sfax, al sud de la delegació de Sfax al costat de la ciutat de Thyna. El seu codi és SFA. Es troba en una plataforma civil i militar. Té una capacitat de 200.000 passatgers a l'any però només treballa a la meitat d'aquesta capacitat (5.431 avions el 2006 contra 50.000 a Tunis, 35.000 a Monastir i 25000 a Djerba) i el seu tràfic representa el 90% nacional. Està administrat per l'Oficina de Ports Aeris de Tunísia (OPAT, del 1970 al 1998 Oficina de l'Aviació Civil i dels Aeroports, OACA) que depèn del Ministeri de Transports de Tunísia.

## Referències

* ↑ Informació de l'aeroport del World Aero Data
* ↑ Informació de l'Aeroport Internacional de Sfax a Great Circle Mapper. Font: DAFIF (vàlid a octubre de 2006).
* ↑ Sfax–Thyna International Airport Arxivat 2009-10-04 a Wayback Machine. at Office de l'Aviation Civile et des Aeroports (OACA) Arxivat 2009-05-25 a Wayback Machine.

## Bibliografia

* Maurer, Maurer. Air Force Combat Units of World War II. Maxwell AFB, Alabama: Office of Air Force History, 1983. ISBN 0-89201-092-4.
* [1969] Maurer, Maurer. Combat Squadrons of the Air Force, World War II. reprint. Washington, DC: Office of Air Force History, 1982. ISBN 0-405-12194-6. OCLC 72556.

## Enllaços externs

* Tunisian Civil Aviation and Airports Authority (OACA) Arxivat 2009-05-25 a Wayback Machine.
* Historial d'accidents de l'Aeroport Internacional de Sfax a Aviation Safety Network (anglès)
# Adela Piera i Escofet

Adela Piera Escofet (Barcelona, 3 d'abril de 1910 - Barcelona, 7 de desembre de 2008) va ser una gimnasta i pionera de l'esport femení a Catalunya.
L'Adela Piera va entrar en contacte amb l'activitat física a través del gimnàs Garcia Alsina, un dels primers gimnasos de Barcelona que oferiren activitats per a noies, propietat de la família Garcia Alsina. Practicà des de ben aviat la gimnàstica, la natació, el rem, l'excursionisme i l'esquí, aquest darrer esport com a sòcia del Centre Excursionista de Catalunya. També impartí classes de gimnàstica al Garcia Alsina i a diverses escoles de Barcelona fins que es jubilà a la dècada de 1970. En un principi no pertanyia a cap club i sempre anava amb una colla d'amigues del gimnàs. L'any 1945 es casà amb Eliodor Orfila, vidu de Josefina García i Alsina, amb què Adela habia mantingut una gran amistat. Aleshores es va fer sòcia del Centre Excursionista de Catalunya, i començà a practicar també l'esquí. Després de la Guerra Civil Espanyola es posà a treballar al gimnàs García Alsina i a través del mateix gimnàs contactà amb diverses escoles per a donar classes de gimnàstica per a nenes; entre d'altres escoles, va treballar a les Carmelites de Gràcia, a les Dames Negres, Teresianes de Ganduixer, i al col·legi Estela. Va ser una de les primeres mestres professionals de la gimnàstica escolar a Catalunya. Va continuar fent classes fins que es va jubilar amb 70 anys.
El 2008 l'Institut Barcelona Esports li va lliurar el premi Dona i Esport Mireia Tapiador 2007. Aquest premi va ser un reconeixement a la seva persona, i amb ella a tota una generació de dones que es van dedicar a desenvolupar una professió aleshores poc valorada i en permanent equilibri entre la moral repressiva del moment i l'ideal d'obrir finestres i camins per formar dones lliures i actives. L'Adela se'n va sortir sempre d'una manera airosa gràcies a la seva capacitat de comprensió i al coneixement que tenia de les necessitats físiques de les alumnes. El premi recompensa la seva dedicació pedagògica.

## Referències

* 1 2 3 «Adela Piera Escofet». Enciclopèdia de l'Esport Català. Barcelona: Grup Enciclopèdia Catalana [Consulta: 2 desembre 2022].
* 1 2 Martín, Montserrat; Sagazarzu, Itxasne; Gómez, Catalina. «Adela Piera». A: Esportistes. Vic: Servei de Publicacions de la Universitat de Vic, 2008, p. 12-13. ISBN 978-84-936186-2-9 [Consulta: 18 desembre 2019].
* 1 2 García, Mila «Biografia del Premi Dona i Esport “Mireia Tapiador”: Adela Piera Escofet». Quadern Dones i Esport. Institut Barcelona Esports - Ajuntament de Barcelona, Núm. 2, 2008, pàg. 15-17. Arxivat de l'original el 19 de desembre 2019 [Consulta: 19 desembre 2019].
# Ahmed Jabari

Ahmed Jabari (àrab: أحمد الجعبري, Aḥmad al-Jaʿbarī) (Gaza, 4 de desembre de 1960 - 14 de novembre de 2012) va ser un activista polític palestí i el segon comandant de l'ala militar de Hamàs. Ha estat considerat com el líder de la batalla de Gaza de 2007 liderant el llançament de Coets Qassam a Israel. També es considera que va formar part de la captura del soldat israelià Gilad Shalit.
Mentre estudiava a la Universitat Islàmica de Gaza, Ahmed al-Jabari va unir-se a Fatah, que aleshores defensava la resistència armada contra l'estat d'Israel. L'any 1982 va ser detingut per les autoritats israelianes i empresonat durant 13 anys. Després de ser alliberat, va unir-se a Hamàs. Des d'aleshores se'l va relacionar amb el bombardeig d'un autobús a Kfar Darom el 1998, després del qual les forces preventives de seguretat de l'Autoritat Nacional Palestina el van detenir durant un any. L'any 2002 Jabari va passar a ser el cap operatiu de la militància de Hamàs. Des d'aquesta posició va adquirir lideratge dins l'organigrama de Hamàs i també va fundar l'associació Nur amb l'objectiu d'ajudar els les famílies dels morts i presoners. El 14 de novembre de 2012 les Forces de Defensa d'Israel van matar-lo en un atac aeri de l'Operació Columna de Núvol.

## Referències

* ↑ «Obituary: Ahmad al-Jaabari (1960 - 2012)» (en anglès). Ma'an News Agency, 14-11-2012. Arxivat de l'original el 2012-11-16. [Consulta: 16 novembre 2012].
* ↑ «Hamas Terrorist Ahmed Jabari» (en anglès). Ma'an. [Consulta: 16 novembre 2012].
# Adrià Giner Pedrosa

Adrià Giner Pedrosa (Barcelona, 2 de juny de 1998) és un futbolista professional català que juga com a lateral esquerre pel Sevilla FC de la La Liga.

## Carrera esportiva

Es va unir a les categories inferiors del RCD Espanyol el 2014, provinent de l'EF Gavà. Va fer el seu debut professional amb l'equip B el 16 d'abril de 2017, començant de titular en un 1 a 1 fora de casa contra el RCD Mallorca B (a Segona Divisió B).
Pedrosa va ser pujat al segon equip definitivament el juliol de 2017, després del descens de 2016–17, i va marcar el seu primer gol com a professional el 10 de setembre d'aquest any; marcant el segon del seu equip en una victòria a casa 3 a 2 contra l'UE Sant Andreu. Va debutar amb el primer equip l'1 de novembre de 2018, començant de titular en una derrota fora de casa 1 a 2 contra el Cadis CF, a la Copa del Rei de 2018–19.
Pedrosa va fer el seu debut a La Liga el 16 de desembre de 2018, jugant els 90 minuts en una derrota 1 a 3 contra el Reial Betis. El 13 d'abril marcaria el seu primer gol a la categoria, obrint el marcador en una victòria 2 a 1 contra el Deportivo Alavés.
El 22 de maig de 2019, Pedrosa va signar un nou contracte amb el conjunt perico fins al 2023, sent pujat definitivament al planter de primera.
El juliol del 2023, un cop finalitzat els seu contracte amb el RCD Espanyol, va signar pel Sevilla FC.

## Referències

* ↑ «'El nebot de Pedrosa' reforça el primer equip de l'Espanyol» (en castellà). Diari AS, 09-08-2018. [Consulta: 1r novembre 2018].
* ↑ «Els reserves del Cádiz fan enrogir l'Espanyol» (en castellà). Marca, 01-11-2018. [Consulta: 1r novembre 2018].
* ↑ «Oficial: l'Espanyol renova Pedrosa fins al 2023» (en castellà). Sport, 22-05-2019. [Consulta: 2 juliol 2019].
* ↑ «El Sevilla hace oficial el fichaje de Pedrosa» (en castellà), 01-07-2023.

## Enllaços externs

* Adrià Giner Pedrosa a BDFutbol
* Adrià Giner Pedrosa a La Preferente (castellà)
* Adrià Giner Pedrosa, Fitxa a Soccerway
# Afton

«Afton» té aquests significats:
* Afton (Iowa)
* Afton (Minnesota)
* Afton (Nova York)
* Afton (Oklahoma)
* Afton (Wyoming)
* Gycklarnas Afton, pel·lícula sueca dirigida per Ingmar Bergman estrenada el 1953.
# Alexander Solomon Wiener

Alexander Solomon Wiener (Nova York, 16 de març de 1907 - 6 de novembre de 1976) va ser un biòleg nord-americà reconegut internacionalment per la seva contribució al descobriment del factor Rh en 1940, amb Karl Landsteiner1. Fou un líder destacat en els camps de la medicina forense, la serologia i la immunogenètica. El seu treball pioner va portar al descobriment del factor Rh, juntament amb el Dr. Karl Landsteiner, i posteriorment al desenvolupament de mètodes d'intercanvi de transfusió que van salvar la vida d'innombrables nens amb malaltia hemolítica del nounat. Va rebre un Premi Lasker pels seus èxits en 1946.

## Referències

* ↑ Landsteiner, K.; Wiener, A. S.. Proc. Soc. exp. Biol.. An agglutinable factor in human blood recognized by immune sera for rhesus blood. Nova York: Proc. Soc. exp. Biol., 1940, p. 43,223.
# Alejandro Soler

Alejandro Soler és el nom dels següents personatges:
* Alejandro Soler Pérez (Alcoi, 1946-2013), artista plàstic
* Alejandro Soler Mur (Elx, 1972), polític socialista

## Vegeu també

* Alexandre Soler
# Alejandro Sanz Benejam

Alejandro Sanz Benejam (Maó, 14 de gener de 1980) és un polític menorquí, diputat al parlament de les Illes Balears en la VIII legislatura. Actualment és l'assistent del senador José Ramón Bauzá.

## Biografia

Està estudiant dret per la UNED. De 2005 a 2011 treballà com a administratiu per al grup parlamentari del Partit Popular, i de 2000 a 2008 ha estat president de la secció menorquina de Nuevas Generaciones. A les eleccions municipals espanyoles de 2003 fou escollit regidor de l'ajuntament de Maó. Posteriorment ha estat secretari de joventut del Partit Popular de les Illes Balears i després de les eleccions municipals espanyoles de 2011 fou nomenat tinent d'alcalde de comerç, turisme i indústria de Maó.
Fou elegit diputat a les eleccions al Parlament de les Illes Balears de 2011 De 2011 a 2015 ha estat membre de la Junta de Portaveus del Parlament de les Illes Balears. i ha estat president de la Comissió d'Afers Institucionals i Generals del Parlament Balear.

## Referències

* ↑ Nuevas caras en los sillones del Parlament, Diario de Mallorca, 23 de maig de 2011
* ↑ Web del Parlament
* ↑ «Fitxa del Parlament Balear». Arxivat de l'original el 2016-03-03. [Consulta: 26 agost 2015].
# Alejandro Scopelli Casanova

Alejandro Scopelli Casanova (La Plata, 12 de maig de 1908 - Ciutat de Mèxic, 23 d'octubre de 1987) fou un futbolista argentí dels anys 30 i posteriorment un destacat entrenador.
Com a futbolista fou un autèntic rodamón. El primer club on destacà fou a l'Argentina a l'Estudiantes de La Plata, on formà part de la davantera anomenada Los Profesores. També fou internacional amb Argentina, disputant la primera Copa del Món l'any 1930. L'any 1933 Scopelli es traslladà a Itàlia on competí amb l'AS Roma i l'Inter de Milà. L'any 1935 també fou internacional amb la selecció italiana.
El 1936 retornà a l'Argentina on defensà els colors de Racing Club de Avellaneda. La seva carrera acabà a diversos clubs d'arreu del món, al Red Star Paris a França, a Belenenses i Benfica a Portugal i el 1942 a la Universidad de Chile.
A la seva brillant carrera com a futbolista, continuà una no menys brillant etapa com a entrenador.
Entrenà a diversos clubs entre els que es poden destacar el Club América mexicà, València CF i RCD Espanyol als Països Catalans, Belenenses, Sporting CP i FC Porto a Portugal o la Universidad de Chile. També dirigí diverses seleccions nacionals, com Xile, Portugal i Mèxic.
A l'Espanyol va tenir un paper destacat. La temporada 1952-53 fou una de les més destacades del club, i fou coneguda com la lliga de l'oxigen, ja que Scopelli feia recuperar els seus jugadors al descans mitjançant la ingestió d'aquest element.

## Referències

* ↑ «Edició del 24 octubre 1987, Página 53 - Hemeroteca - MundoDeportivo.com». [Consulta: 6 octubre 2017].
* ↑ «Argentines in the Italian National Team». [Consulta: 6 octubre 2017].
* ↑ LES JOUEURS DU RED STAR DE A à Z
* ↑ Lista de treinadores da equipa principal (portuguès)
* ↑ «Edición del $dateTool.format('EEEE d MMMM yyyy', $document.date), Página $document.page - Hemeroteca - MundoDeportivo.com». [Consulta: 6 octubre 2017].
* ↑ «El oxígeno de Scopelli.» (en castellà). Cartas Esféricas, 30-05-2009.

## Enllaços externs

* (castellà) Perfil a Futbol Factory
# Alboloduy

Alboloduy és una localitat de la província d'Almeria, Andalusia. El 2023 tenia 600 habitants.

## Referències

* ↑ «Andalucía (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Aldarulls racials

Els aldarulls racials són una forma d'avalot causada per tensions entre diferents grups ètnics. Aquesta forma de violència, que és sovint un fenomen urbà, ha provocat nombrosos enfrontaments, especialment en els Estats Units.

## Vegeu també

* Violència sectària
* Racisme
* Conflicte públic

## Referències

* ↑ Bosman, J.; Shear, M.d. «Obama demana calma per frenar els aldarulls racials». Ara, 15-08-2014. [Consulta: 4 octubre 2024].
* ↑ «Nit d'aldarulls racials al Regne Unit a un dia de les eleccions legislatives». 3Cat, 06-06-2001. [Consulta: 4 octubre 2024].
* ↑ «Jill Lepore: “La jerarquia racial forma part de l’ADN dels Estats Units”». El Temps, 15-06-2020. [Consulta: 4 octubre 2024].
# Alfons Benavent i Areny

Alfons Benavent i Areny, fou enginyer de camins. Va exercir de Cap d'Obres Públiques de Lleida i d'Enginyer Director del Canal d'Aragó i Catalunya. Era de professió enginyer de camins. Va exercir de cap d'Obres Públiques de Lleida, a partir del 1890. El 1913 va ser nomenat enginyer director del canal d'Aragó i Catalunya i, més tard, a partir del 1925, es va fer càrrec de la Divisió Hidràulica del Pirineu Oriental.

## Llegat

La donació de la seva obra fou feta al Servei d'Arxiu i Llegats de l'Institut d'Estudis Ilerdencs pel seu fill Joan Benavent i Carrasedo, a través dels seus marmessors testamentaris. La col·lecció de llibres està formada per un nombre total de 305 obres especialitzades en les branques d'enginyeria, geologia i botànica, relacionades directament amb la seva activitat professional. També hi trobem altres matèries com la geografia o els viatges, encara que en menor quantitat.

## Referències

* ↑ «LLEGAT ALFONS BENAVENT». Institut d'Estudis Ilerdencs. Arxivat de l'original el 2020-02-06. [Consulta: 4 març 2019].

## Bibliografia

* Benavent, Alfons. El Proveïment d'aigua potable a Barcelona : el seu estat actual i el que ha d'ésser. Lleida : [s.n.], 1934
# Alessio Taliani

Alessio Taliani (Liorna, 11 d'octubre de 1990) és un ciclista italià, professional des del 2014 i actualment membre de l'equip Androni Giocattoli-Sidermec.

## Palmarès

* 2012
** 1r a la Coppa Bologna
* 2013
** 1r a la Copa de la Pau
** 1r al Giro del Valdarno
** 1r al Trofeu Città di Malmantile
** 1r a la Coppa 29 Martiri di Figline di Prato
** Vencedor d'una etapa al Giro delle Valli Cuneesi
* 2015
** Vencedor d'una etapa al Sibiu Cycling Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Alessio Romagnoli

Alessio Romagnoli (nascut a Anzio, Província de Roma, Itàlia, el 12 de gener de 1995) és un futbolista italià. Actua com a defensa a la SS Lazio i l'equip nacional italià. Va començar la seva carrera amb el club italià A.S. Roma l'any 2012, i després va passar una temporada cedita a la Sampdoria el 2014, abans d'anar a l'A.C. Milan l'any 2015. El 2022 va fitxar per la Società Sportiva Lazio.

## Referències

* ↑ Campanale, Susy «Oficial: Romagnoli ficha por la Lazio». football-italia.net, 12-07-2022 [Consulta: 15 desembre 2022].

## Enllaços externs

* Perfil i estadístiques (anglès)
# Agremiação Sportiva Arapiraquense

L'Agremiação Sportiva Arapiraquense, també conegut com a ASA, és un club de futbol brasiler de la ciutat d'Arapiraca a l'estat d'Alagoas.

## Història

El club nasqué el 25 de setembre de 1952 amb el nom d'Associação Sportiva Arapiraquense, a partir de l'antic club desaparegut anomenat Ferroviário de Arapiraca. En fou primer president Antônio Pereira Rocha. El 1953 guanyà el seu primer campionat estatal. El 4 de setembre de 1977 adoptà el nom Agremiação Sportiva Arapiraquense. Als anys 2000 guanyà sis campionats estatals els anys 2000, 2001, 2003, 2005, 2009 i 2011.

## Palmarès

* Campionat alagoano:
** 1953, 2000, 2001, 2003, 2005, 2009, 2011

## Referències

* ↑ «O que é ser Alvinegro? - ASA's official website». Arxivat de l'original el 2009-03-05. [Consulta: 22 juny 2014].
* 1 2 «Club history at the official website». Arxivat de l'original el 2008-09-16. [Consulta: 22 juny 2014].
* ↑ «Arquivo de Clubes». Arxivat de l'original el 2009-09-24. [Consulta: 22 juny 2014].
* ↑ Campeonato Alagoano a RSSSF

## Enllaços externs

* (portuguès) Web oficial Arxivat 2010-02-16 a Wayback Machine.
# Ammannia baccifera

Ammannia baccifera és una espècie de planta dins la família litràcia. És planta nadiua de les regions tropicals d'Àsia, Amèrica i Àfrica, i s'ha estès a altres llocs del món, incloent Catalunya i el País Valencià.
És una planta anual herbàcia que es troba en aiguamolls, arrossars i altres llocs humits a baixa altitud. Fa fins a 50 cm d'alt. El fruit és una càpsula gairebé esfèrica d'1,2 mm de diàmetre.
És una planta medicinal usada contra el mal de panxa, males digestions i flatulència excessiva. També es fa servir en la medicina Ayurveda. Estudis recents mostren que l'extracte d'aquesta planta té activitats antiesteroidegèniques (Ramaiyan Danapal et al., 2005), antioxidants i hepatoprotectores (Lavanya et al., 2009).

## Referències

* ↑ Plantilla:IUCN2014.1
# Ammaedara

Ammaedara és el nom d'un jaciment arqueològic tunisià a la rodalia de la vila de Bou Chebka, delegació de Foussana, governació de Kasserine. És un dels jaciments arqueològics més importants de Tunísia, i es troba a la frontera amb Algèria, a la gran via romana de penetració des de Cartago, passant per Thélepte en direcció a Tebessa
Va ser fundada al segle i aC, i és una de les ciutats romanes més antigues d'Àfrica. Era la seu de la Legió III Augusta des del govern d'August, fins que va ser traslladada per raons estratègiques a Tebessa, a Algèria), a 40 quilòmetres al sud-oest, durant l'època de Vespasià. Els veterans es van establir llavors a Ammaedara, que va rebre l'estatus de colònia (Colònia Flavia Augusta Emerita Ammaedara) l'any 75. La creació d'una colònia en aquesta part de la província romana d'Àfrica va permetre el control de les carreteres que passaven sobre els terrenys de viatge dels musulamis.
La ciutat forma part del conjunt arqueològic d'Haïdra, una ciutat situada poc més al nord.

## Referències

* 1 2 Mongne, Pascal. Archéologies: vingt ans de recherches françaises dans le monde (en francès). París: Maisonneuve et Larose, 2005. ISBN 978-2706818738.
* ↑ Stillwell, Richard (et al.) (eds.). «Ammaedara». The Princeton Encyclopedia of Classical Sites. [Consulta: 13 juny 2022].
# Ammar Abduallah Rihawi

Ammar Abduallah Rihawi (Alep, 20 de juny de 1975) és un exfutbolista sirià de la dècada de 1990.
Fou internacional amb la selecció de futbol de Síria.
Pel que fa a clubs, destacà a Al-Ittihad, Al-Jaish, Al-Naser i Homenetmen Beirut.
Un cop retirat ha estat entrenador a clubs com Al-Ittihad (2012-13).

## Referències

* ↑ Ammar Rihawi Fitxa i estadístiques a la FIFA
* ↑ Ammar Abduallah Rihawi a National-Football-Teams.com (anglès)
* ↑ «بيانات اللاعب عمار ريحاوي». kooora.com. [Consulta: 31 gener 2011].
# Albert Sarraut

Albert Sarraut (Bordeus, 28 de juliol de 1872 - París, 26 de novembre de 1962) Albert-Pierre Sarraut (francès:) era un polític francès afiliat al Partit Radical que fou Primer ministre durant la Tercera República en dues ocasions.

## Biografia

Sarraut Va néixer el 28 de juliol de 1872 en Bordeaux, Gironde, França.
Va ser governador general de l'Indoxina francesa, entre 1912 i 1914 i de 1917 a 1919. Tot i que Sarraut fou apreciat per la reforma de l'educació nativa que propugnà, la seva motivació era un exemple de racisme colonial. Ell pensava que la població vietnamita no podria esdevenir civilitzada fins que el seu pensament, costums i institucions s'emmirallessin en les de l'estat francès. Segons Hue Tam Ho Tai, si l'argument de Sarraut es portés a la seva conclusió lògica, la població vietnamita, escriu, mereixeria la «independència de França només quan ja no desitgéssin ser vietnamites, sinó francesos de pell groga».
Albert Sarraut va donar suport activament a la preservació i desenvolupament de les arts locals. En aquest sentit, Sarraut donà suport al aleshores becari d'art francès, George Groslier, en les seves tasques de conservació de les arts i tradicions culturals de Cambodja. Així mateix, també finançà el disseny i construcció del Museu Nacional de Cambodja. El 18 de gener de 1920 va reemplaçar Henry Simon com a Ministre de les Colònies.

## Referències

* ↑ Tai, Hue Tam Ho. Radicalism and the Origins of the Vietnamese Revolution (en anglès). Harvard University Press. Harvard: 9780674746138, 1992, p. 30.
* ↑ Thomas, Martin «Albert Sarraut, French Colonial Development, and the Communist Threat, 1919–1930» (en anglès). The Journal of Modern History, 77, 4, 01-12-2005, pàg. 917–955. DOI: 10.1086/499830. ISSN: 0022-2801.